b"\n_START_ARTICLE_\nEchipa na\xc8\x9bional\xc4\x83 de fotbal a Letoniei\n_START_SECTION_\nIstorie\n_START_PARAGRAPH_\nLetonia a jucat primul meci \xc3\xaen anul 1922, \xc3\xaempotriva na\xc8\x9bionalei Estoniei care s-a terminat cu scorul de 1-1. Letonia este singura \xc8\x9bar\xc4\x83 baltic\xc4\x83 care s-a calificat la un Campionat European \xc8\x99i a c\xc3\xa2\xc8\x99tigat Cupa Baltic\xc4\x83 de 19 ori. \xc3\x8en perioada dinaintea Celui de-al Doilea R\xc4\x83zboi Mondial (1922-1940)  echipa a jucat 99 de meciuri oficiale._NEWLINE_\xc3\x8en 1937, echipa leton\xc4\x83 a participat la prima ei calificare pentru Campionatul Mondial de Fotbal, fiind repartizat\xc4\x83 \xc3\xaen grupa a opta cu na\xc8\x9bionalele Austriei \xc8\x99i Lituaniei. Letonia a \xc3\xaenvins Lituania cu 4-2 \xc3\xaen Riga (Goluri: Fricis Ka\xc5\x86eps 9', 52', 83'; I\xc4\xbcja Vestermans 50' - Gudelis 79', Pavilionis 90') \xc8\x99i cu 5-1 \xc3\xaen Kaunas (Ka\xc5\x86eps 4', 45' (penalty); Vaclavs Bordu\xc5\xa1ko 11', 30'; Vestermans 67' - Pavilionis 72'), dar a pierdut cu 1-2 meciul decisiv cu reprezentativa Austriei(Goluri: I\xc4\xbcja Vestermans (6') pentru letoni, respectiv Jerusalem (15') \xc8\x99i Binder (33'). \xc3\x8en aprilie 1938 Anschlussul nu a permis echipei austriece participarea, dar na\xc8\x9bionala Letoniei nu a fost invitat\xc4\x83t._NEWLINE_\xc3\x8en 1940, Letonia a fost anexat\xc4\x83 de Uniunea Sovietic\xc4\x83; \xc8\x9bara \xc8\x99i-a rec\xc4\x83p\xc4\x83tat independen\xc8\x9ba \xc3\xaen 1991 \xc8\x99i a jucat primul meci \xc3\xaen noua organizare cu na\xc8\x9bionala Estoniei pe 16 noiembrie 1991 \xc3\xaen Cupa Baltic\xc4\x83, iar primul meci de dup\xc4\x83 independen\xc8\x9b\xc4\x83 recunoscut de FIFA a fost jucat cu Rom\xc3\xa2nia pe 8 aprilie 1992, pierz\xc3\xa2nd la Bucure\xc8\x99ti cu scorul de 2-0._NEWLINE_Letonia a fost surpriza calific\xc4\x83rilor la Campionatul European de Fotbal 2004, termin\xc3\xa2nd grupa pe locul secund \xc8\x99i c\xc3\xa2\xc8\x99tig\xc3\xa2nd barajul cu Turcia, pe atunci semi-finalist\xc4\x83 \xc3\xaen Campionatul Mondial de Fotbal 2002. A fost repartizat\xc4\x83 \xc3\xaen grupa D cu na\xc8\x9bionalele Germaniei, Cehiei \xc8\x99i Olandei, unde a scos un singur punct cu Germania._NEWLINE_La CM 2006 , Letonia era \xc3\xaen grupa a 3-a cu Portugalia, Slovacia, Rusia, Estonia, Liechtenstein \xc8\x99i Luxemburg, dar a terminat pe locul al cincilea._NEWLINE_Vit\xc4\x81lijs Astafjevs are 164 de selec\xc8\x9bii, fiind cel mai selec\xc8\x9bionat juc\xc4\x83tor european. M\xc4\x81ris Verpakovskis este golgeterul reprezentativei, av\xc3\xa2nd 16 goluri.\n_START_SECTION_\nPrimul 11\n_START_PARAGRAPH_\nActualizat pe 7 septembrie 2010 (meciul cu Malta).\n_START_SECTION_\nCei mai selec\xc8\x9biona\xc8\x9bi juc\xc4\x83tori\n_START_PARAGRAPH_\nJuc\xc4\x83torii scri\xc8\x99i \xc3\xaengro\xc8\x99at sunt \xc3\xaen activitate.\n_START_SECTION_\nGolgeteri\n_START_PARAGRAPH_\nJuc\xc4\x83torii scri\xc8\x99i \xc3\xaengro\xc8\x99at sunt \xc3\xaen activitate."